એક દિવસ તેને પસવારવા દરમિયાન મને ખ્યાલ આવ્યો કે તેના વાળ ખૂબ જ સખત છે. પહેલાં તો મેં ખાસ ધ્યાન આપ્યું નહીં. થોડા સમય પછી મેં જોયું કે તેના શરીર પરના વાળ ખરી રહ્યા છે. મેં મારા વેટરનરનો સંપર્ક સાધ્યો તો તેમણે કહ્યું કે, તેને ઈન્ફેક્શન થયું લાગે છે. તેમણે મને કેટલીક દવાઓ આપી જે હું તેને દૂખ અને અન્ય ખોરાકમાં ભેળવીને આપવા લાગ્યો. થોડા સમયમાં જ તફાવત દેખાવા લાગ્યો. તેના શરીર પર સુંવાળા વાળ આવવા લાગ્યા અને તે સ્વસ્થ દેખાતો હતો. એક દિવસ મેં તેના ગળાના ભાગે ઈજા થયેલી જોઈ. તેને સખત પીડા થતી હતી પણ તે રડતો નહોતો. મેં ફરીથી મારા ડૉક્ટરનો સંપર્ક સાધ્યો. મેં તેની ઈજાના ફોટા પાડ્યા અને ડૉક્ટરને બતાવ્યા. ડૉક્ટરે મને એપોઈન્ટમેન્ટ લખી આપી જે મારે તેના ઘા પર લાગવવાની હતી. તેને સખત દુઃખતું હોવા છતાં તે મને દવા લગાવવા દેતો હતો. મારા વેટરનરે મને કહ્યું કે મારે તેને એસપીસીએ, કેનાઈન હોસ્પિટલ ખાતે મોકલવો જોઈએ. મેં એમ્બ્યુલન્સ બોલાવી. તેઓ તેને લઈ ગયા. તે જવા માટે તૈયાર નહોતો અને ખૂબ જ ડરતો હતો.